**Упутство за ученике и родитеље**

Поштовани ученици и родитељи,

У складу са Стручним упутством за организацију и реализацију образовно-васпитног рада у основној школи у школској 2020/2021. години Министарства просвете, науке и технолошког развоја и Упутством о мерама заштите здравља ученика и запослених у основној школи Института за јавно здравље Србије „БАТУТ“, упознајемо вас са епидемиолошким превентивним мерама, које ће бити спровођене од 01.09.2020. године у школи, током реализације наставе.

* Ученици свих одељења од 1-8. разреда делиће се у две групе
* Ученици од 1-4. разреда увек ће бити прва смена и то:

1. група од 07:30-09:55
2. група од 10:15- 12:40

* Ученици од 5-8. разреда увек ће бити друга смена и то:

1. група од 13:00-16:00
2. група од 16:20- 19:20

* Групе у првој, односно другој смени ротираће се на недељном нивоу
* Свако одељење имаће своју учионицу током боравка у школи и сви часови ће се одржавати тој учионици (изузев часова информатике и рачунарства када ће наставници у старијим разредима преузимати децу и водити их до информатичког кабинета, а потом их након часа враћати у њихову учионицу)
* Учионице ће се редовно проветравати
* Између две групе дезинфиковаће се школски простор (20 минута)
* Одмори између часова су 5 минута и један велики одмор у трајању од 15 минута (за ужину)
* За време одмора ученици неће напуштати учионице како би се избегле гужве и обезбедила неопходна физичка дистанца
* Ужину ученици доносе у школу или узимају преко школе (када за се за то буду стекли услови)
* Ужина ће се служити у учионицама- млађим ученицима ће ужину доносити спремачице и куварице, а старијим редари
* У свакој учионици биће доступан распршивач са 70% алкохолом за дезинфекцију руку
* Дозери са дезинфекционим средством постављени су на више места широм школске зграде
* Ученици ће у тоалет ићи искључиво за време часа, највише по двоје-троје због доступног броја кабина у тоалетима
* Током боравка у школи **обавезно је ношење заштитних маски** за ученике, наставно и ненаставно школско особље
* У периоду непосредно пре и после наставе и између школских часова (мали и велики одмор) у школи и дворишту школе не стварати гужве.
* Особе које доводе децу у школу не улазе у школу већ децу прате до улаза у школску зграду где децу млађег узраста преузима дежурни учитељ/наставник и обавезно носе заштитну маску тако да покрива нос, уста и браду.
* Одржавати физичку дистанцу са другим особама у школи
* Први дан школске године биће посвећен предавањима и дискусијама о начинима и значају превенције COVID-19 у школској средини.
* Већина часова из свих предмета реализоваће се непосредно у школи
* Одређени број часва, посебно из изборних предмета, предмета вештина (музичка, ликовна култура, физичко и здравствено васпитање) и других облика образовно-васпитног рада (додатна, допунска, припремна настава) реализоваће се онлајн у договору са предметним наставником.
* **Родитељи су дужни да свако јутро провере телесну температуру својој деци пред полазак у школу.**
* Родитељи који не желе да њихово дете похађа наставу непосредно у школи, већ од куће **морају дати писмену изјаву** у првој недељи септембра
* **Праћење наставе на даљину, односно од куће, не подразумева онлајн наставу као за време ванредног стања, већ је ученик дужан да редовно прати часове путем канала РТС-а и да се информише преко другова из одељења о дешавањима у школи (новим лекцијама, домаћим задацима...)**
* Утврђивање градива, односно одговарање и провера знања реализују се искључиво у школи, уз поштовање свих мера заштите
* Ученици, наставно и ненаставно школско особље не треба да долазе у школу уколико имају повишену телесну температуру и/или симптоме респираторне инфекције- **обавезно обавестити школу**
* Уколико наставник примети да ученик има повишену температуру или да се не осећа добро, ученик се измешта у посебну просторију предвиђену за то и позивају се родитељи да дођу по дете

Молимо све родитеље да се придржавају горе наведених упутстава и да о томе разговарају и са својом децом!

**Без обзира на ове, у најмању руку необичне околности, надамо се успешној школској години и**

**желимо нашим ученицима и родитељима**

**СРЕЋАН ПОЧЕТАК И ДОБРО ЗДРАВЉЕ!**